অন্য আরেক হাদীসে হযরত আবু সাঈদ খুদরী (রাযি.) সূত্রে বর্ণিত, হুযূর সাল্লাল্লাহু আলাইহি ওয়াসাল্লাম ইরশাদ করেন- তোমাদের পূর্ববর্তী কালে একটি লোক নিরানব্বই জন লোককে হত্যা করে দুনিয়ার সর্বশ্রেষ্ঠ আলেমের সন্ধান করলে তাকে একজন সংসার ত্যাগী দরবেশের কথা বলা হল। সে ঐ দরবেশ ব্যক্তির নিকট গমন করে বল্ল যে, আমার তাওবার কোন উপায় আছে কি? উত্তর দিল নেই। তখন সে ঐ দরবেশকেও হত্যা করে একশত পূর্ণ করল। তারপর অন্য এক শ্রেষ্ঠ আলেমের নিকট গিয়ে বল্ল যে, আমি একশত লোককে হত্যা করেছি, এখন আমার তাওবার কোন উপায় আছে কি?